
ЗА ФИНАНСОВО ПОДПОМАГАНЕ НА ДВОЙКИ, СЕМЕЙСТВА И ЛИЦА С РЕПРОДУКТИВНИ ПРОБЛЕМИ НА ТЕРИТОРИЯТА НА ОБЩИНА РАЗГРАД
  
/Приет с Решение № 988 по Протокол № 54 от 26.07. 2011 г. на Общински съвет - Разград; изм. и доп. с Решение № 97 по Протокол № 9 от 27.03.2012 г. на Об.С; изм. с Решение № 324 по Протокол № 23/26.03.2013 г. на Об.С; изм. и доп. с Решение № 616 по Протокол № 47 от 29.08.2014 г. на Об.С,изм. и доп. с Решение № 779 по Протокол № 60 от 24.09.2019 г. на Об.С, изм. с Решение № 108 по Протокол № 8 от 22.05.2020 г. на Об.С; изм. с Решение № 680 от Протокол № 48 от 27.06.2023 г. на Общински съвет Разград, изм. с Решение № 712 от Протокол № 51 от 29.08.2023 г. на Общински съвет Разград, изм. с Решение № 56 от Протокол № 7 от 26.03.2024 г. на Общински съвет Разград, доп. с Решение № 361 по Протокол № 26 от 30.09.2025 г. на Общински съвет Разград/
ГЛАВА ПЪРВА

ОБЩИ ПОЛОЖЕНИЯ

Чл. 1. С този правилник се определя реда, условията и процедурата за финансово подпомагане на двойки, семейства и лица с репродуктивни проблеми с постоянен и настоящ адрес на територията на Община Разград със средства, предвидени в бюджета на Община Разград. 
Чл. 2. Средствата, предвидени за финансово подпомагане на двойки, семейства и лица с репродуктивни проблеми се гласуват всяка календарна година с бюджета на Община Разград, по предложение на комисията по този правилник. 
Чл. 3 (1). Със средства, предвидени в бюджета на Община Разград, се финансират двойки, семейства и лица с безплодие, лечимо с методите на АРТ (IVF, ICSI, IUI) при наличие на следните индикации: 
1. Безплодие с неизяснена чрез конвенционалните диагностични методи етиология; 
2. Ендометриоза, засягаща аднексите и свързана с безплодието; 
3. Тубарен стерилитет при жената /МКБ-Х: № 97.1/, доказан лапароскопски:  
а/ липса на маточни тръби двустранно /оперативно отстранени/;
б/ едностранна липса с контралатериална непроходимост или стеноза;
в/ двустранна непроходимост на маточните тръби /вкл.след стерилизация/,
г/ едностранна непроходимост с контралатериална стеноза,
д/ двустранна интерстициална или истмична стеноза,
е/ състояние след пластика на маточни тръби, най-малко 12 месеца след пластика, при положение че не е настъпвала вътрематочна бременност. 
4. Стерилитет при жената, свързан с липсата на овулация поради LUFS; 
5. Стерилитет, свързан с мъжки фактор /МКБ-Х: №97.4/. 
6. Други форми на стерилитет с доказана необходимост от лечение с методите на  АРТ;  
(2). Със средства, предвидени в бюджета на Община Разград се финансират: 
1. Контролирана овариална хиперстимулация /КОХС/ с един или повече от един от следните лекарствени продукти /по групи/: 
а/ аналози на гонадолибералина /агонисти или антагонисти/;
б/ гонадотропни хормони /уринарни или рекомбинантни/;
 в/ други /за лутеална поддръжка/ - стероиди и/или хорионгонадотропин. 
2. АРТ методи /ин витро методики/:
а/ фоликулна пункция  под  ехографски контрол; 
б/ класическо ин витро оплождане;
в/ оплождане чрез ICSI; г/ /доп. с Решение № 97 по Протокол № 9/27.03.2012 г. на Об.С/ ембриотрансфер, вкл. и на замразени ембриони;
д/ инсеминации от партньора или дарител;
е/ ин витро матурация;
ж/ тестикуларна и/или епидидимална биопсии /TBSE, РЕS А, МЕSА/. 
3. /изм. с Решение № 97 по Протокол № 9/27.03.2012 г. на ОбС- предишна ал.3/
Със средства, предвидени в бюджета на Община Разград, се финансират и следните изследвания:  
а/ микробиологични;
б/ спермален анализ; 
в/ за трансмисивни инфекции;
г/ кръвногрупова принадлежност и резус фактор; 
д/ хормонални - преди КОХС; 
е/ на кръвни картини, биохимия и хемостаза преди КОХС;
ж/ други специфични изследвания /генетични, имунологични и др./;  з/ индукция на овулацията и/или КОХС с кломитен цитрат и др. СЕРМ;
и/ ембриоредукция; 
й/ предимплантационна генетична диагностика или скрининг /РСО/РО8/; 
к/овоцитна донация;
л/ ембриодонация;
м/ /изм. с Решение № 97 по Протокол № 9/27.03.2012 г. на ОбС/ GIFT, ZIFТ и  др. подобни.  
(3). /изм. и доп. с Решение № 97 по Протокол № 9/27.03.2012 г. на Об.С- предишна ал.4; изм. с Решение № 616 по Протокол № 47 от 29.08.2014 г. на Об.С, изм. с Решение № 56 от Протокол № 7 от 26.03.2024 г. на Общински съвет Разград/ Средствата, отпуснати за финансово подпомагане на заявителите, са в размер на реално направените разходи, но не повече от 3 000 лв. /три хиляди лева/ на семейство, двойка или лице. 
(4). /нова - приета с Решение № 616 по Протокол № 47 от 29.08.2014 г. на Об.С/ Лекарствените продукти, финансирани със средства по този правилник, следва да отговарят на изискванията на Закона за лекарствените продукти в хуманната медицина. 
Чл. 4. /нов - приет с Решение № 97 по Протокол № 9/27.03.2012 г. на Об.С; изм. с Решение № 616 по Протокол № 47 от 29.08.2014 г. на Об.С/ Кандидатстването за финансово подпомагане на двойки, семейства и лица с репродуктивни проблеми, със средства, предвидени в бюджета на общината, е за един опит в рамките на текущата календарна година и не ограничава правото и възможността за кандидатстване за финансово подпомагане от „Център за асистирана репродукция”, при положение, че не се финансира една и съща процедура. 
ГЛАВА ВТОРА
КРИТЕРИИ ЗА ФИНАНСОВО ПОДПОМАГАНЕ НА НУЖДАЕЩИ СЕ ЗА  ИЗВЪРШВАНЕ НА ДЕЙНОСТИ ПО АСИСТИРАНА РЕПРОДУКЦИЯ ПРИ  ЛИЦА С БЕЗПЛОДИЕ, ЛЕЧИМО ПРЕДИ ВСИЧКО С МЕТОДИТЕ НА АРТ. ДОКУМЕНТИ, ДОКАЗВАЩИ НЕОБХОДИМОСТ ОТ ЛЕЧЕНИЕ С АРТ ПРОЦЕДУРИ
Чл. 5. /с Решение № 97 по Протокол № 9/27.03.2012 г. на ОбС- предишен чл.4; изм. и доп. с Решение № 616 по Протокол № 47 от 29.08.2014 г. на Об.С/ Кандидатите /семейство, двойка, лице/ трябва да отговарят на следните критерии за финансово подпомагане за извършване на дейности по асистирана репродукция при безплодие, лечимо преди всичко с методите на АРТ: 
а/ да са български граждани, притежаващи постоянен и настоящ адрес на територията на Община Разград през последните три години. При двойките във фактическо съжителство и при семействата на това условие следва да отговаря поне единия от кандидатите;
б/ кандидатите да нямат задължения към Община Разград;
в/ да са здравно осигурени /без прекъснати здравно осигурителни права/;
г) да не са осъждани за престъпления от общ характер и поставени под 
запрещение;
д/ удостоверяване на статуса на лицата или двойките: 
· при семейните - с копие от удостоверение за сключен граждански брак;
· при двойките, които са във фактическо съжителство с декларация;
· при лица, извън посочените по-горе, с доказан инфертилитет, избрали клиники, предлагащи АРТ процедури по донорски програми - с писмена декларация в свободен текст.
е/ да е налице доказан стерилитет /независимо с женски и/или с мъжки фактор/, лечим 
единствено с методите на АРТ (IVF, ICSI, IUI). 
Удостоверяването се извършва с медицински документи, изготвени в медицински заведения лицензирани за тези дейности: етапни епикризи, медицински картони, стимулационни протоколи, удостоверения от клиники с отразяване факта на лечението на пациента при тях и извършените манипулации. При нужда комисията може да изисква и допълнителни документи и данни от медицинските заведения, както и да извършва проверки и запитвания. 
ж/ изм. /нова - приета с Решение № 616 по Протокол № 47 от 29.08.2014 г. на Об.С/  /предишен чл.5 - заличен с Решение № 97 по Протокол № 9/27.03.2012 г. на ОбС, изм. с Решение № 680 от Протокол № 48 от 27.06.2023 г. на Об.С, изм. с Решение № 712 от Протокол № 51 от 29.08.2023 г. на Об.С /
Жените, кандидатстващи за финансиране по програмата да не са навършили 43 години към датата на подаване на заявлението по чл. 11, ал. 3 от настоящия правилник.
ГЛАВА ТРЕТА
ПРОЦЕДУРА ЗА ФИНАНСОВО ПОДПОМАГАНЕ
Чл. 6 (1). /изм. с Решение № 616 по Протокол № 47 от 29.08.2014 г. на Об.С/ Заведените в деловодството на Община Разград заявления за финансово подпомагане на процедури по този правилник се разглеждат и одобряват от комисия, назначена със заповед на кмета на общината. 
(2). /изм. с Решение № 324 по Протокол № 23/26.03.2013 г. на Об.С; изм. с Решение № 616 по Протокол № 47 от 29.08.2014 г. на Об.С, изм. с Решение № 108 по Протокол № 8 от 22.05.2020 г. на Об.С/. Комисията се състои от 7 члена и е в състав: заместник - кмет „Хуманитарни дейности” в Община Разград; юрист, определен от кмета на Общината; началник на отдел „Социални услуги и здравеопазване” в Община Разград; главен експерт в отдел „Социални услуги и здравеопазване” в Община Разград; председател на Постоянната комисия по бюджет, финанси и икономическа политика и председател на Постоянната комисия по социална политика, трудова заетост и здравеопазване, консултант - лекар  АГ специалист“. 
(3).  /изм. с Решение № 616 по Протокол № 47 от 29.08.2014 г. на Об.С/  Членовете на комисията избират измежду състава си председател и заместник-председател на комисията.                      
(4). Членовете на комисията работят на обществени начала.  
Чл. 7. Комисията по този правилник осъществява следните функции в изпълнение на правомощията си : 
а/ /изм. с Решение № 97 по Протокол № 9/27.03.2012 г. на Об.С/ разглежда 
постъпилите заявления, взема решения и прави предложения до Кмета на Община Разград за финансово подпомагане относно извършване на дейности по асистирана репродукция при безплодие, лечимо преди всичко с методите на АРТ;
б/ /изм. с Решение № 97 по Протокол № 9/27.03.2012 г. на Об.С/ дава методически указания относно процедурите по отпускане и разходване на финансовите средства за асистирана репродукция, предоставени от бюджета на Община Разград по предложение на комисията;
в/ /изм. с Решение № 97 по Протокол № 9/27.03.2012 г. на Об.С/ осъществява контрол  за спазване на критериите и условията за придобиване на права за ползване на средствата за извършване на дейности по асистирана репродукция. 
Чл. 8. Комисията обявява критериите, реда, срока и мястото за прием на документи на сайта на Община Разград.
Чл. 9. (1). Председателят на комисията обявява на сайта на Община Разград часа, мястото и графика на заседанията на комисията. Срокът за насрочване на първото заседание не следва да бъде по-голям от един месец от изтичане на срока за прием на документи. 
         (2). Ако след изтичане на определения от комисията срок, одобрените документи не покриват предварително заложените в бюджета средства, следва да бъде обявен втори прием и разглеждане на документи. 
         (3). /изм. с Решение № 616 по Протокол № 47 от 29.08.2014 г. на Об.С/ В случай, че кандидатите, отговарящи на критериите по настоящия правилник са повече от предвидените средства, класирането им се извършва по датата на входиране на техните заявления, като предимство имат тези, които не са подпомагани. 
Чл. 10. (1). Заседанията на комисията във връзка с финансовото подпомагане са редовни при присъствие на повече от половината от нейните членове. 
(2). 3аседанията на комисията са закрити. 
(3). Решенията за одобряване на кандидатите за финансово подпомагане се вземат с обикновено мнозинство от присъстващите, при явно гласуване. 
Чл. 11. (1). За всеки от кандидатите се изготвя преписка по заявленията, включени в дневния ред на заседанието. 
(2). Преписката се изготвя и представя на комисията от неин член, определен от Председателя на комисията. 
(3). /изм. с Решение № 97 по Протокол № 9/27.03.2012 г. на Об.С; изм. с Решение № 616 по Протокол № 47 от 29.08.2014 г. на Об.С/ Желаещите лица, семейства и двойки за финансово подпомагане по реда на този правилник подават заявления по образец - Приложение №1 / Приложение № 1а, с приложени документи, както следва: 
1. /изм. и доп. с Решение № 779 по Протокол № 60 от 24.09.2019 г. на Об.С/ Личните карти на заявителката и нейния партньор/съпруг - за справка“; 
2.  /изм. с Решение № 616 по Протокол № 47 от 29.08.2014 г. на Об.С/  Декларация, удостоверяваща липсата на кръвно родство по права линия и по съребрена линия до четвърта степен включително между съпрузите/партньорите /Приложение № 2/; 
 3. Декларация от заявителите, че не са поставени под запрещение /Приложение № 3/; 
 4. /изм. с Решение № 616 по Протокол № 47 от 29.08.2014 г. на Об.С/ Декларация за финансиране или нефинансиране на друго основание /Приложение № 4/; 
 5. /изм. с Решение № 616 по Протокол № 47 от 29.08.2014 г. на Об.С, изм. и доп. с Решение № 779 по Протокол № 60 от 24.09.2019 г. на Об.С/ Удостоверение за сключен граждански брак - изготвя се служебно“;  
5.1 /нова - приета с Решение № 779 по Протокол № 60 от 24.09.2019 г. на Об.С/ при двойки във фактическо съжителство - Декларация /Приложение № 5/; 
5.2 /нова - приета с Решение № 779 по Протокол № 60 от 24.09.2019 г. на Об.С/ за лице, което не е в граждански брак или във фактическо съжителство с друго лице - Декларация свободен текст.
6. /изм. и доп. с Решение № 779 по Протокол № 60 от 24.09.2019 г. на Об.С/ Свидетелство за съдимост /за двамата заявители/ - изисква се служебно. 
7. /изм.. и доп. с Решение № 779 по Протокол № 60 от 24.09.2019 г. на Об.С/ Удостоверение за непрекъснати здравноосигурителни права /за двамата заявители/ - изготвя се служебно; 
8. Справка за липса на задължения към Община Разград /за двамата заявители/- изготвя се служебно; 
9. Справка за постоянен и настоящ адрес /за двамата заявители/ - изготвя се служебно;      
10. Медицинска документация, удостоверяваща наличието на индикации:
/например/: 
а/ /изм. с Решение № 680 от Протокол № 48 от 27.06.2023 г. на Об.С/ етапна епикриза, в която задължително се отбелязва и липсата на контраиндикации;
б/ документи за извършване на един или повече от следните методи: ХСГ и/или лапароскопия и/или лапаротомия, като ехографското изследване не е доказателствен метод;        
в/ документи за извършване на два или повече спермални анализа, последният от които е извършен не по-късно от 6 месеца преди подаване на заявлението. Ползват се критериите на Световната здравна организация /СЗО/ за нормоспермия, като е желателно поне едно от изследванията да е с морфология, оценена по критериите на Крюгер;
г/ при липса на овулация поради LUFS, документи относно поне два цикъла с ехографски разчитания и снимки;
д/ при неизяснен стерилитет - данни за безплодие в период поне две години, лекувано чрез конвенционални методи, вкл. с реализирани поне два цикъла с вътрематочни инсеминации. 
11. /нова - приета с Решение № 616 по Протокол № 47 от 29.08.2014 г. на Об.С/ Декларация от заявителя/те, относно предоставяне на писмена информация за резултатите от проведената процедура по асистирана репродукция  (Приложение № 6). 
12. /нова - приета с Решение № 779 по Протокол № 60 от 24.09.2019 г. на Об.С/ Декларация за съгласие за обработка на лични данни. Съобщение за поверителност на лични данни от Община Разград  /Приложение № 7/. 
13. /нова - приета с Решение № 779 по Протокол № 60 от 24.09.2019 г. на Об.С/ Декларация за оттегляне на съгласие за обработка на лични данни  /Приложение № 8/. 
Чл. 12. /изм. с Решение № 616 по Протокол № 47 от 29.08.2014 г. на Об.С/ При непълноти или неясноти в подадените документи, комисията уведомява кандидатите, като им дава три дневен срок от получаването на уведомлението за отстраняване на недостатъците. 
Чл. 13. Комисията взема мотивирано решение по всяка преписка, което съдържа предложение за одобряване или неодобряване на заявителя/заявителите за отпускане на средства за извършване на асистирана репродукция. 
Чл. 14. /изм. с Решение № 616 по Протокол № 47 от 29.08.2014 г. на Об.С/ За всяко заседание се изготвя протокол, който съдържа разгледаните заявления, решението по чл.13 и резултатите от гласуването. Протоколът се подписва от присъстващите членове на комисията и се предоставя на Кмета на Община Разград за издаване на заповед. 
Чл. 15. Всеки заявител може да получи достъп до протоколите на комисията и взетите решения, само в частта касаеща обсъждането на неговото искане. 
/предишен чл.16 - заличен с Решение № 97 по Протокол № 9/27.03.2012 г. на Об.С/
Чл. 16. (1) /Решение № 97 по Протокол № 9/27.03.2012 г. на Об.С- предишен чл.17/ Изплащането на средствата в изпълнение на заповедта по смисъла на чл. 14, се осъществява, след представяне на първичен счетоводен документ и медицинска документация от лечебното заведение, получило разрешение по чл. 131, ал. 1 от Закона за здравето в рамките на съответната бюджетна година. 
(2) /изм. с Решение № 97 по Протокол № 9/27.03.2012 г. на Об.С; изм. с Решение № 616 по Протокол № 47 от 29.08.2014 г. на Об.С, изм. и доп. с Решение № 779 по Протокол № 60 от 24.09.2019 г. на Об.С / Заявителят/ите представя/т в деловодството на Община Разград оригинал на фактурите придружена с медицинска документация, съдържаща пълно описание и стойност на извършените дейности и използваните лекарствени продукти, заедно с искане /Приложение № 9/, адресирано до кмета на община Разград съдържащо актуална информация за неговите адрес, телефон и банкова сметка. 
(3)Средствата по ал. 1 се заплащат чрез банков превод в левове по посочена банкова сметка на заявителя.
Чл. 17. /Решение № 97 по Протокол № 9/27.03.2012 г. на Об.С- предишен чл.18/ Комисията представя отчет за дейността си на Общински Съвет Разград на всеки шест месеца. 
Чл. 18.  /нов - приет с Решение № 97 по Протокол № 9/27.03.2012 г. на Об.С; изм. с Решение № 616 по Протокол № 47 от 29.08.2014 г. на Об.С/ За резултатите от проведените процедури, подпомогнатите лица, двойки и семейства са длъжни да предоставят информация на комисията, като поставяне на основа за статистическо проучване.
ГЛАВА ЧЕТВЪРТА
КОНФИДЕНЦИАЛНОСТ НА ДАННИ И ИНФОРМАЦИЯ
Чл. 19. Членовете на комисията, лицата по ЧЛ. 11 от настоящия правилник, както и служителите на общинската администрация, нямат право да разгласяват факти и обстоятелства, които са им станали известни в хода на тяхната дейност. 

ДОПЪЛНИТЕЛНИ РАЗПОРЕДБИ
/приети с Решение № 616 по Протокол № 47 от 29.08.2014 г. на Об.С/  
1. (1) По смисъла на този правилник:
1. "Ин-витро" оплождане (IVF) е метод за оплождане на яйцеклетки в
лабораторни условия извън тялото на жената; 
2. "Инфертилитет" - безплодие. 
3. „ICSI” - /интра-овоцитно инжектиране на единични сперматозоиди/ е метод за ин- витро оплождане чрез инжектиране на единични селектирани обработени сперматозоиди в яйцеклетки посредством микро манипулация на гамети. 
4. „КОХС” - хормонална контролирана овариална (яйчникова) хиперстимулация. 
5. „Ембриоредукция" е метод за намаляване на броя на имплантираните в маточната кухина ембриони с цел да се намали рискът, съпровождащ износването и раждането на многоплодна бременност. Обикновено методът цели постигането на едноплодна или максимум двуплодна бременност. 
6. „Ембриотрансфер" - поставяне на един или повече предимплантационни зародиши в тялото на жената. 
7. „IVM” - ин-витро матурация. 
8. „ZIFT” - метод при който зиготите се поставят в маточните тръби по време на лапароскопия. 
9. „GIFT” - метод при който смес от сперматозоиди и яйцеклетки се поставят в маточните тръби по време на лапароскопия. 
10. „Овоцитна донация” - донорство но яйцеклетки. 
11. „Ембриодонация”- донорство на ембрион. 
12. „Лице” - пълнолетна жена с репродуктивни проблеми, лечими преди всичко с методите на АРТ и по конкретно чрез ин витро оплождане, която не е в граждански брак или фактическо съжителство с друго физическо лице. 
13. „Семейство” - са лица, сключили граждански брак.
14. „Двойка” - са лица, които съжителстват фактически без сключен граждански брак.”

Приложенията са изм. и доп. с Решение № 97 по Протокол № 9 от 27.03.2012 г. на Общински съвет Разград, Решение № 616 по Протокол № 47 от 29.08.2014 г. на Об.С и Решение № 779 по Протокол № 60 от 24.09.2019 г. на Об.С.  
Заключителна Разпоредба
към Правилника за изменение на Правилника за финансово подпомагане на двойки, семейства и лица с репродуктивни проблеми на територията на община Разград, приет с Решение № 712 по Протокол № 51 от 29.08.2023 г. на Об.С.
2. Правилника за изменение на Правилника за финансово подпомагане на двойки, 
семейства и лица с репродуктивни проблеми на територията на община Разград влиза в сила три дни от разгласяването му чрез местните печатни издания или по друг подходящ начин, съгласно разпоредбата на чл. 78, ал. 3 от АПК.

Преходна Разпоредба
към Правилника за допълнение на Правилника за финансово подпомагане на двойки, семейства и лица с репродуктивни проблеми на територията на община Разград, приет с Решение № 361 по Протокол № 26 от 30.09.2025 г. на Об.С.
1. След датата на въвеждане на еврото в Република България, размерът на 
средствата, отпуснати за финансово подпомагане на заявителите, посочени в български лева, се превалутират от левове в евро по реда и при условията на Закона за въвеждане на еврото в Република България.

